ਰਾਜ ਲੂੰਬਾ, ਬੈਰਨ ਲੂੰਬਾ
ਰਜਿੰਦਰ ਪਾਲ ਲੂੰਬਾ, ਬੈਰਨ ਲੂੰਬਾ,  (ਜਨਮ 13 ਨਵੰਬਰ 1943, ਢਿਲਵਾਂ, ਪੰਜਾਬ, ਭਾਰਤ) ਇੱਕ ਪਰਉਪਕਾਰੀ, ਕੱਪੜੇ ਦੀ ਕੰਪਨੀ ਲੂੰਬਾ ਗਰੁੱਪ ਦਾ ਬਾਨੀ ਅਤੇ ਕਾਰਜਕਾਰੀ ਚੇਅਰਮੈਨ, ਅਤੇ ਯੂਕੇ ਦੀ ਹਾਊਸ ਆਫ਼ ਲਾਰਡਜ਼ ਦਾ ਮੈਂਬਰ ਹੈ।

ਜੀਵਨ ਅਤੇ ਕੈਰੀਅਰ 
ਲੂੰਬਾ ਦਾ ਜਨਮ ਭਾਰਤ ਦੇ ਪੰਜਾਬ ਰਾਜ ਦੇ ਨਗਰ ਢਿਲਵਾਂ ਵਿੱਚ ਸੱਤ ਬੱਚਿਆਂ ਵਿੱਚੋਂ ਇੱਕ ਵਜੋਂ ਹੋਇਆ ਸੀ। ਉਸਨੇ ਡੀਏਵੀ ਕਾਲਜ, ਜਲੰਧਰ ਅਤੇ ਆਇਓਵਾ ਯੂਨੀਵਰਸਿਟੀ ਤੋਂ ਪੜ੍ਹਾਈ ਕੀਤੀ ਸੀ।  ਉਸਦਾ ਪਰਿਵਾਰ 1962 ਵਿੱਚ ਇੰਗਲੈਂਡ ਚਲਾ ਗਿਆ। ਲੂੰਬਾ ਨੇ ਆਪਣੇ ਫੈਸ਼ਨ ਕਾਰੋਬਾਰ ਮੁੱਢੋਂ ਸ਼ੁਰੂ ਕੀਤਾ, ਵਿਡਨੇਸ ਮਾਰਕੀਟ ਦੇ ਇੱਕ ਸਟਾਲ ਤੋਂ ਥੋਕ ਕਾਰੋਬਾਰ ਅਤੇ ਫਿਰ ਇੱਕ ਆਯਾਤ ਕੰਪਨੀ, ਰਿੰਕੂ ਗਰੁੱਪ ਲਿਮਿਟੇਡ ਤੱਕ ਉਠਾਇਆ। ਕੰਪਨੀ ਦੇ ਯੂਕੇ ਵਿੱਚ 200 ਤੋਂ ਵੱਧ ਪ੍ਰਚੂਨ ਰਿਆਇਤੀ ਦੁਕਾਨਾਂ, ਲੰਡਨ, ਦਿੱਲੀ ਅਤੇ ਚੀਨ ਵਿੱਚ ਦਫ਼ਤਰ ਹਨ, ਅਤੇ ਪ੍ਰਮੁੱਖ ਪ੍ਰਚੂਨ ਸਮੂਹਾਂ ਦੀ ਸਪਲਾਈ ਕਰਦੀ ਹੈ। 

ਲੂੰਬਾ ਲੰਡਨ ਦੇ ਰੋਟਰੀ ਕਲੱਬ, ਇੰਸਟੀਚਿਊਟ ਆਫ਼ ਡਾਇਰੈਕਟਰਜ਼ ਦਾ ਮੈਂਬਰ ਹੈ ਅਤੇ ਲੰਡਨ ਸ਼ਹਿਰ ਦਾ ਫ੍ਰੀਮੈਨ ਹੈ। ਉਹ ਫ੍ਰੈਂਡਜ਼ ਆਫ਼ ਦਾ ਥ੍ਰੀ ਫੇਥਜ਼ ਫੋਰਮ ਦਾ ਚੇਅਰਮੈਨ ਹੈ, ਚਿਲਡਰਨ ਇਨ ਨੀਡ ਇੰਡੀਆ ਦਾ ਸਰਪ੍ਰਸਤ ਹੈ, ਅਤੇ ਵਿਸ਼ਵ ਪੰਜਾਬੀ ਸੰਸਥਾ ਦਾ ਬਾਨੀ ਸਰਪ੍ਰਸਤ ਹੈ।  ਉਹ ਬਰਨਾਰਡੋ ਦੇ  ਅਤੇ ਮੈਟਰੋਪੋਲੀਟਨ ਪੁਲਿਸ ਦੇ ਸਮਰਥਨ ਨਾਲ਼ ਇੱਕ ਚੈਰਿਟੀ, ਸੇਫਰ ਲੰਡਨ ਫਾਊਂਡੇਸ਼ਨ ਦਾ ਉਪ ਪ੍ਰਧਾਨ ਹੈ।  1997 ਵਿੱਚ ਉਸਨੂੰ ਏਸ਼ੀਅਨ ਹੂਜ਼ ਹੂ ਇੰਟਰਨੈਸ਼ਨਲ ਨੇਏਸ਼ੀਅਨ ਆਫ ਦਾ ਈਅਰ ਯੂਕੇ ਚੁਣਿਆ । 

ਲੂੰਬਾ ਦਾ ਵਿਆਹ ਵੀਨਾ ਚੌਧਰੀ ਨਾਲ ਹੋਇਆ ਹੈ, ਅਤੇ ਉਨ੍ਹਾਂ ਦੀਆਂ ਦੋ ਧੀਆਂ ਅਤੇ ਇੱਕ ਪੁੱਤਰ ਹੈ।

ਹਵਾਲੇ 

ਜ਼ਿੰਦਾ ਲੋਕ
ਜਨਮ 1943